TV-Gids vir Donderdag 22 Oktober 2015
JY LEES NOU TV-Gids vir Donderdag 22 Oktober 2015
Hier is wat jy vanaand na kan uitsien:
17:00 Skole Top 10 (kykNET): Ons kuier by een van die bekendste skole in die Noord-Wes se spesiale aand. Potchefstroom Gimnasium nooi jou uit na hulle matriekafskeid.
18:30 Villa Rosa (kykNET): Marius haal sy slegte bui op Carina uit. Celeste daag op vir 'n kuier, maar sy kry nuus waarop sy onvoorbereid is. Saskia maak 'n aanbod aan Vincent, maar dit het onvoorsiene gevolge.
18:30 7de Laan (SABC2): Sal Herman en Willem mekaar uiteindelik vergewe? Bonita kom agter Matrone is nie haar ou self nie.
19:30 Binnelanders (kykNET): Kobus is klaarblyklik skoonveld, en Tertius is oorgehaal om die wêreld te deursoek. Die broers het teenoorgestelde reaksies op hul suster se metgesel. Skottelgoed en verrassings gaan nie altyd hand aan hand nie.
20:00 Bravo! (kykNET): Ons vier Rian Crywagen se 70ste verjaarsdag saam met hom. Ons het by hom gaan kuier om 'n bietjie meer oor sy lewe uit te vind en woon ook sy spoggerige 70ste verjaarsdagpartytjie in Johannesburg by.
20:30: Boer soek 'n vrou (kykNET): Die boere gaan op 'n uitstappie om die vyf vroue wat hulle ná die blitsafsprake gekies het, beter te leer ken. Aan die einde van die dag moet die boer weer kies - net drie vroue mag by hom op die plaas gaan kuier.
20:30 The Fan (e.tv): n Obsessiewe bofbal-aanhanger terroriseer 'n sterspeler wat op die afdraande pad is. Robert de Niro vertolk die hoofrol in dié rillerprent.
21:00 Masters of Sex (M-Net Edge): Vanaand word Bill die dokter van 'n baie hoë-profiel pasiënt.
21:00 Empire (FOX): Cookie en Anika werk saam en hou 'n groot partytjie vir Laz.
21:30 The Night Shift (M-Net): Vanaand veroorsaak TC se suster probleme.